open-index/open-wikipedia-markdown huggingface dataset:
Godina četiri cara

250px|desno|mini|Rimsko Carstvo 68-69. podijeljeno na područja gdje su četiri cara uživala glavnu podršku; jarkosmeđe - Galba; svjetlosivo - Oton; sivo - Vitelije; sivoplavo - Vespazijan

**Godina četiri cara** naziv je za period građanskog rata koji se u Rimskom Carstvu vodio 69. godine n. e., nakon samoubistva cara Nerona, između četiri pretendenta na carsku vlast: Galbe, Otona, Vitelija i Vespazijana.
mini|Galba|lijevo|200x200piksel
Nestanak dinastije Julijevaca-Klaudijevaca smrću Nerona 69. godine lišio je vojnike objekta njihove lojalnosti, te je usledio građanski rat između različitih vojski. Hispanske i galske trupe za cara su proglasile Sulpicija Galbu, legata Tarakonske Hispanije, što je senat spremno potvrdio. Galba je stigao u Rim, ali nije umio da stekne naklonost senatorskog staleža, kome je i sam pripadao. Njime su bili nezadovoljni i vojnici, jer je Galba težio da ograniči rashode, što je dalo povoda za optužbe da je škrt i gramziv. Pretorijanci su pak bili nezadovoljni jer Galba nije htio da isplati poklone u novcu, koje su bili obećali njegove pristalice kada su ga proglašavale za cara. Glabom su bile nezadovoljne i provincijske trupe, kao i stanovništvo istočnih i južnih oblasti Galije.

Legije iz Gornje Germanije proglasile su za cara svog legata Aula Vitelija, dok su u Rimu pretorijanci istovremeno za cara proglasili Salvija Otona, a Galbu ubili na Forumu. Oton je povlađivao pretorijancima, a priznale su ga i dunavske trupe i istočne provincije, ali su trupe u Germaniji, Galiji i Britaniji bile na strani Vitelija. Vitelijeve su trupe krenule na Italiju i osvojile Transpadansku oblast. Oton je kod Bedriaka (blizu današnje Kremone) pretrpio poraz i potom izvršio samoubistvo. Njegovi su vojnici prešli Viteliju, koga je senat priznao za cara.

Međutim, trupe na Dunavu i Istoku proglasile su za cara Tita Flavija Vespazijana, zapovjednika vojske u Judeji. Antonije Primus, komandant panonskih trupa, porazio je Vitelijeve trupe u drugoj bici kod Bedriaka i zatim krenuo na Rim, gde je već vođena borba između Vespazijanovih i Vitelijevih pristalica. Grad je bio zauzet na juriš, Vitelije ubijen, a Rim opljačkan i popaljen. Krajem 69. godine senat je poslušno priznao Vespazijana za cara, a u ljeto 70. n. e. on je stigao u Rim, nakon što je svome sinu Titu predao komandu nad trupama u Judeji.

## Također pogledajte 
* Godina pet careva
* Godina šest careva
## Reference 
## Vanjski linkovi 
* http://www.gutenberg.org/etext/6400
* https://www.worldhistory.org/article/1724/the-year-of-the-four-emperors--the-demise-of-four/

Kategorija:60-e
Kategorija:Rimsko Carstvo
Amidža

**Amidža** (tur. amca, izgovor amdža) ili **stric** jest član porodice koji predstavlja očevog brata posmatrane osobe. U krvnom je srodstvu sa tom osobom. *Očev polubrat* je sin djeda i djedove druge žene, odnosno sin bake i bakinog drugog muža. Stričev sin je stričević (ili amidžić), brat od strica, za posmatranu osobu. Za oca posmatrane osobe on je sinovac. 

U bošnjačkim porodicama za strica više je u upotrebi naziv *amidža*, za stričevića *amidžić*, dok se u srpskim i hrvatskim porodicama uglavnom zove *stric*, s tim da Srbi ponekad očevog brata nazivaju i *ćić* ili *čiča*.

Prema islamskom učenju, amidža je za tu osobu mahrem po krvnom srodstvu, što povlači da ta osoba sa njime ne smije stupiti u brak, te također pred njime smije biti otkrivena.

## Reference 
Kategorija:Porodica
Kategorija:Rod
Masakr nad djecom u Srebrenici

**Masakr nad djecom u Srebrenici** počinjen je 12. aprila 1993, kada su snage Vojske Republike Srpske granatirale osnovnu školu, ranivši 150 ljudi i ubivši najmanje 62 djeteta.

Tog dana predstavnici Vojske Republike Srpske izjavili su predstavnicima UNHCR-a da će napasti Srebrenicu u roku dva dana ako se Bošnjaci ne predaju i to su i uradili. Istog dana Srbi su napali osnovnu školu uz već spomenuti broj žrtava.

Sead Bekrić, jedan od preživjelih, dao je iskaz Međunarodnom krivičnom sudu za bivšu Jugoslaviju opisavši kako su ga oslijepili u dobi od 12 godina: 

Preživjele je liječio dr. Nedret Mujkanović, koji je u intervjuu sa Chuckom Sudeticem opisao kako su ljudi sjedili ispred škole koja je bila puna izbjeglica, a djeca su igrala nogomet i druge igre.  Mujkanović je rekao Sudeticu da je 36 ljudi poginulo na mjestu, a 102-oje teško ranjeno. Rekao je da su Srbi znali da je u školi kamp za izbjeglice iz Cerske i Konjević-Polja. 

Mujkanović je naknadno dao iskaz Međunarodnom krivičnom sudu za bivšu Jugoslaviju o granatiranju 12. aprila. Srebrenica je bila pod općim napadom. Nakon pada Cerske i Konjević-Polja, njihovi stanovnici (približno 15.000) pobjegli su u Srebrenicu i smješteni u osnovne i srednje škole, pa čak i po ulicama. Kad je škola granatirana, ubijeno je više od 100 ljudi, a teško ranjeno približno isto toliko, uključujući mnogo žena i djece te izvjestan broj muškaraca. Mujkanović je Tribunalu također rekao da je i evakuacija ranjenih bila pod udarom srpskog granatiranja.

Postoje nedoumice u vezi s konačnim brojem ubijenih. Zvanična istraga nije provedena, kako ukazuje Bekrićevo svjedočenje na Tribunalu.

Ovaj masakr i sam Bekrić doživljeni su kao primjer za djecu žrtve rata i etničkog čišćenja provedenog u Bosni. Bekrićevo lice viđeno je širom svijeta posredstvom televizije CNN. Na naslovnici magazina *Newsweek* od 10. maja 1993. preko njegovih ranjenih prsa bila je odštampana jedna velika riječ koja objašnjava samu sebe: "Bosnia".

U Američkom memorijalnom muzeju holokausta čuvaju se svjedočenje Christiane Amanpour o ovom masakru i izvještaj koji prikazuje dolazak preživjele i ranjene djece u Tuzlu, među kojom je bio i Bekrić.

Masakr je počinjen tik prije nego što su Ujedinjene nacije proglasile Srebrenicu "zaštićenom zonom" i više od dvije godine prije genocida u Srebrenici. Taj zločin uključen je u optužnicu protiv Radovana Karadžića i Ratka Mladića koju je Tribunal podigao 24. jula 1995.

Zločin je opisan u knjizi Emira Suljagića *Razglednice iz groba*, koja je autorovo lično prisjećanje na opsadu i pad Srebrenice.

## Također pogledajte 
* Genocid u Srebrenici
* Srebrenica
* Majke Srebrenice

## Reference 
Kategorija:1993. u Bosni i Hercegovini
Kategorija:Masakri u ratu u Bosni i Hercegovini
Kategorija:Genocid u Srebrenici
Kategorija:Masakri nad Bošnjacima
Kategorija:Masakri u 1993.
Kategorija:Masakri u Srebrenici
Tit

**Tit** (Tit Flavije Cezar Vespazijan August; 30. decembar 39 – 13. septembar 81) bio je rimski car od 79. do 81. Kao član dinastije Flavijevaca, Tit je naslijedio svog oca Vespazijana nakon njegove smrti, čime je postao prvi rimski car koji je došao na prijestolje nakon svog biološkog oca. Prije dolaska na prijestolje, bio je vojni tribun u Britaniji i Germaniji. Godine 67. pratio je svoga oca Vespazijana, tada jednog od Neronovih vojnih zapovjednika, u Judeju, gde je bio buknuo veliki ustanak protiv rimske vlasti. Taj su rat Vespazijan i njegov sin uspješno vodili i, kada je 68. godine stigla vest o Neronovoj smrti, ostali su neosvojeni još samo Jerusalim i nekoliko tvrđava. Kada je Vespazijan proglašen za cara, predao je zapovjedništvo nad vojskom svome sinu Titu, koji je nastavio opsadu Jerusalima i 70. godine uz pomoć četiri legije konačno ugušio ustanak. Jerusalim je bio opustošen, a Jerusalimski hram do temelja porušen. Po povratku u Rim, Tit je proslavio veličanstveni trijumf, u čiju je uspomenu kasnije podignut veleljepni Titov slavoluk. Nakon toga nekoliko puta postavljan je za konzula, a služio je i kao prefekt pretorijanske garde.

Tit je stupio na rimski prijesto odmah po očevoj smrti 79. godine. Prema svim pisanim izvorima kojima danas raspolažemo, bio je uspješan i voljen vladar, a senatorska tradicija smatra ga jednim od najboljih careva. Prekinuo je suđenja koja su otpočela pod njegovim ocem pod optužbama za izdaju, kažnjavao je doušnike *(delatores)* i organizovao skupe gladijatorske igre. Za njegove vladavine dovršena je izgradnja Koloseuma, koji je originalno nazvan "Flavijevski amfiteatar" *(Amphitheatrum Flavium)*, a na Eskvilinu, i to na mjestu gdje se nekada nalazila veleljepna Neronova palata poznata kao Zlatna kuća *(Domus aurea)*, podignuta su javna kupatila poznata pod nazivom Titove terme. Godine 79. došlo je u južnoj Italiji do erupcije vulkana Vezuva, u kojoj su propala tri grada u Napuljskom zalivu ― Pompeji, Herkulanej i Stabiji. Tit je utrošio velika sredstva na zbrinjavanje preživjelih stanovnika, a dva puta nakon vulkanske erupcije je posetio Pompeje. Godine 81. Tit je umro, prema jednima od malarije, a prema drugima od otrova koji mu je dao ljekar Valens po naređenju Titovog brata Domicijana, koji ga je i naslijedio. Nakon smrti ga je rimski senat, bez oklijevanja deifikovao.

## Vanjski linkovi 
* http://penelope.uchicago.edu/Thayer/E/Roman/Texts/Suetonius/12Caesars/Titus*.html (latinski tekst, sa prijevodom na engleski)
* http://penelope.uchicago.edu/Thayer/E/Roman/Texts/Cassius_Dio/65*.html (prijevod na engleski)
* http://en.wikisource.org/wiki/The_War_of_the_Jews (prijevod na engleski)
* http://en.wikisource.org/wiki/The_Histories_(Tacitus)/Book_2 (prijevod na engleski)

Kategorija:Rimski carevi
BRICS

**BRICS** je međuvladina organizacija koju čine Brazil, Rusija, Indija, Kina, Južna Afrika, Egipat, Etiopija, Iran, Indonezija i Ujedinjeni Arapski Emirati . Osnovana je 2010. dodavanjem Južne Afrike svom prethodniku nazvanom BRIC nazvan po prvom slovu zemalja osnivača Brazila, Rusije, Indije i Kine. U augustu 2023. godine, na 15. samitu BRICS-a, južnoafrički predsjednik Cyril Ramaphosa objavio je da su Argentina, Egipat, Etiopija, Iran, Saudijska Arabija i Ujedinjeni Arapski Emirati pozvani da se pridruže organizaciji 1. januara 2024. Međutim, 30. decembra 2023. nova vlada Argentine službeno je povukla zemlju iz procesa prijave i odbila prošireni poziv za pridruživanje bloku.

Implicitno, tiče se ekonomskog savezništva ovih komplementarnih ekonomija. Pojam je uveo Džim O’Nijl iz korporacije za globalna finansijska istraživanja Goldman Saks, a vrlo brzo je prihvaćen u javnosti, naročito u medijima, do te mjere da ga većina izvora vijesti iz globalnih finansija koriste bez mnogo objašnjenja. Sastanak zvaničnika ovih država, održan na ljeto 2008. u Jekaterinburgu, nazvan je samit Brik.

Države BRIK-a imaju 40 % svjetskog stanovništva, odnosno 25 % kopnene teritorije.

Dana 13. aprila 2011. je u članstvo organizacije primljena Južnoafrička Republika nakon čega se za nju koristi engleska skraćenica BRICS.

## Reference 
* Istraživanja ekonomije zemalja Brik - Prezentacija korporacije Goldman Saks 

Kategorija:Međunarodne organizacije
Mohorovičić

* Andrija Mohorovičić (1857&ndash;1936), hrvatski meteorolog i seizmolog
* Stjepan Mohorovičić (1890&ndash;1980), hrvatski fizičar i geofizičar
* Andrija Mohorovičić (1913–2002), historičar, teoretičar arhitekture i rektor Univerziteta u Zagrebu
* *BŠ-72 Andrija Mohorovičić*, ratni brod u sastavu flote Hrvatske ratne morarice.
* Mohorovičićev diskontinuitet – granična zona između Zemljine kore i gornjeg dijela Zemljina plašta
* 8422 Mohorovičić, asteroid nazvan po meteorologu i seizmologu
* Mohorovičić (krater), udarni krater na Mjesecu
Devširma

**Devširme**, glagolska imenica od turskog glagola devşirmek, "skupljati", osmanski izraz koji označava povremeno uzimanje kršćanske djece obučavane da kasnije popunjavaju odjele janjičara i da obavljaju funkcije na Dvoru i u upravi, poznato i kao "danak u krvi".

Prvi ga je uveo sultan Murat II 1430. godine zbog nedostatka vojno sposobnih muškaraca u brzorastućem carstvu. Zbog mogućnosti za izuzetno napredovanje Bošnjaci su tražili dozvolu od sultana Mehmeda II da i nakon što prihvate islam njihovi sinovi mogu biti janjičari, kasnije je slična praksa provođena i u Albaniji. Danak se ubirao balkanskim zemljama koje su bile pod osmanlijskom vlašću i djelimično u Anatoliji, i to na način da su dječaci u dobi od osam do 20 godina odvođeni svake četiri godine i iz svake 40. porodice.

Danak je skupljao viši janjičarski oficir (*yayabaşı*) sa svojom vojskom, a prikupljena djeca bila su dijeljena u dvije grupe. Ona koja su bila u odličnoj tjelesnoj spremi slana su na sultanov dvor, dok su ostala slana osmanskim porodicama u Anadoliji i Rumeliji na obuku iz osmanskog načina života. To je trajalo tri do sedam godina.

Dječaci koji su bili prikupljani zvali su se kul, gilman i olgan, a nakon prvog dijela obuke dobivali su ime adžami oglamlar što bi u prijevodu značilo *strani sinovi*. Obučavani su na razne načine: teške tjelovježbe, teorijska predavanje, učenje turskog, perzijskog i arapskog jezika, kaligrafija, te učenje književnosti teologije i zakonodavstva. Nakon što bi napunili 20 godina, bili su raspoređeni u janjičarske vojne jedinice.

Većina muškaraca nije ostajala na dvoru. Neki od njih su dobili zemlju i postali spahije, i činili su dio konjice. Ono koji su ostajali na dvoru imali su izgledniju priliku napredovati u karijeri. Naprimjer, mogli su biti postavljeni za sandžak-begove (upravitelje malih jedinica nazvanih sandžaci), begler-begove (upravnike pokrajina), a često i za vezire i velike vezire.

Ovaj sistem ubiranja danka počeo je polahko nestajati početkom 17. vijeka da bi krajem istog vijeka iščezao.

## Poznati janjičari 
* Sinan, 1490–1588, osmanski arhitekt
* Ibrahim paša, 1493–1536, veliki vezir 
* Semiz Ali-paša, ? – 1565, veliki vezir 
* Koçi Beg, ? – 1650, savjetodavac dva sultana
* Abdurahman Abdi paša, ? – 1686, posljednji begler-beg
* Mehmed paša Sokolović, 1505–1579, veliki vezir i vojskovođa
* Nasuh Matrakčija, 1480–1564, polimat

## Također pogledajte 
* Memluci
* Janjičari

## Literatura 
*Istočnjačka enciklopedija: Danak u krvi 

## Reference
Kategorija:Osmansko Carstvo
Brigadni general

thumb|150p|Oznaka čina brigadnog generala u OS BIH
**Brigadni general** je najniži od četiri generalska čina. Čin brigadnog generala je prvi put predstavljen u Francuskoj u 18. vijeku. Po NATO kodifikaciji se označava kao OF-6, te u mornarici odgovara činu komodora.  U Oružanim snagama Bosne i Hercegovine je najniži generalski čin, odmah ispod general potpukovnika, a iznad brigadira (viši oficirski čin). Kao oznaka većinski se koristi jedna zvjezdica zlatne boje. U Armiji RBiH čin je uveden tokom rata. Brigadni general obično komanduje brigadom, koja broji oko 4000 vojnika (4 bataljona).

## Također pogledajte 
*Činovi u Oružanim snagama Bosne i Hercegovine

## Izvori
Kategorija:Činovi u vojsci
29. vijek p. n. e.

**29. vijek p. n. e.** je vijek koji je počeo godine 2900. p. n. e. a završio godine 2801. p. n. e.

## Događaji
* 2850. p. n. e.&mdash;: Početak perioda Tri Uzvišena i Pet Careva u Kini.
* 2890. p. n. e.&mdash;Egipat: Faraon Qa'a umire. Kraj Prve dinastije, početak Druge dinastije. Faraon Hotepsekhemwy počeo vladati.
* 2900 &ndash; 2334. p. n. e.&mdash;Mezopotamski ratovi Ranog dinastičkog perioda
* U 29. vijeku p. n. e. (2874. p. n. e.?) uvedena godina od 365 dana u drevnom Egiptu, s fiksnim lunarnim danima od 30 dana + 5 epagomenalnih dana https://web.archive.org/web/20060502010041/http://www.leidenuniv.nl/nino/aeb93/aeb93_8.html
* Ur postaje jedan od najbogatijih gradova Sumera http://www.iraqdirectory.com/en/aboutiraq.asp .

## Važne ličnosti
* Fu Hsi, legendarni vladar Kine (tradicionalni datumi: 2852. p. n. e.-2738. p. n. e.)

## Reference 
## Vanjski linkovi
30. vijek p. n. e.

**30. vijek p. n. e.** je vijek koji je počeo godine 3000. p. n. e. a završio godine 2901. p. n. e.

## Događaji
* 3000. p. n. e. - Djer, drugi faraon Egipta, započinje vladavinu.
* 3000. p. n. e. - Caral, započinje gradnja prvog grada u Amerikama.
* Razvoj grnčarije u Amerikama
* Osnovana Civilizacija Doline Inda
* 2999. p. n. e. - Djer, drugi faraon Egipta, umire.
* 2925 - 2776. p. n. e. - Ratovi Prve dinastije u Egiptu
* cca. 2920. p. n. e. - Djet, treći faraon Egipta.
* 2900. p. n. e. - Početak Ranog dinastičkog perioda I u Mezopotamiji.

## Važne ličnosti
## Pronalasci, otkrića, pojave
* *Shekal* se pojavljuje u Mezopotamiji kao monetarna i mjerna jedinica, v. drevni sistem mjera.

## Reference 
## Vanjski linkovi
Andrea Stramaccioni

**Andrea Stramaccioni** (rođen 9. januara 1976.) je italijanski nogometni trener ekipe Udinese. On je bio trener ekipe Inter Milan, koju je vodio do kraja sezone 2012/13, nakon što na toj poziciji nisu uspjeli Gian Piero Gasperini i Claudio Ranieri. **Stramaccioni** je igračku karijeru započeo i završio u **Bologni** nakon ozbiljne povrede koljena koja ga je spriječila da napravi zapaženu karijeru.

Ipak ostao je u nogometu, i trenirao je omladinske selekcije klubova. Prvi veliki uspjeh je osvajanje omladinskog Scudetta s Romom, nakon čega je prešao u Inter i preuzeo konce omladinskog pogona u milanskom gigantu. 2012. godine osvaja NextGen seriju, svojevrsnu UEFA Ligu Prvaka za mlade u kojoj je njegov Inter pobjedio Ajax u finalu izvođenjem penala. 26. marta, dan nakon osvajanja tog turnira promovisan je u trenera prve momčadi.

## Karijera 
### Igračka karijera 
Po poziciji odbrambeni igrač, **Stramaccioni** je imao ne baš zapaženu karijeru koja je trajala svega godinu dana zbog ozbiljne ozljede koljena.

### Trenerska karijera 
#### Početak 
Nakon završetka igračke karijere, Stramaccioni je odmah započeo trenersku karijeru, gdje je vodio niz amaterskih omladinskih selekcija, uključujući i rimski AZ Sport, te Romuleu.
Profesionalnu trenersku licencu dobio je 2003. godine.

#### Roma 
2005. godine priključio se trenerskom timu omladinskog pogona Rome, gdje je osvojio Giovanissimi Nazionali 2007. godine i Allievi Nazionali 2010. 2009. godine je dobio UEFA A Licencu s kojom je mogao voditi nižerazredne klubove, kao i biti pomoćnik u dvije najjače divizije u Italiji Seriji A i Seriji B. Tada je upoznao Roberta Samadena, Interovog direktora omladinskog pogona koji će ga dvije godine kasnije priključiti nerazzurrima.

#### Inter 
Nakon odlaska **Fulvija Pee**, koji je postao menadžer Sassuola, Samaden je pozvao Stramaccionija da preuzme Primaveru Intera, što je ovaj prihvatio. Interovu Primaveru je nakon preuzimanja prvog tima ostavio na prvoj poziciji u Italiji, te kao prvake Evrope, nakon 5-3 pobjede nad **Ajaxom** u finalu NextGen turnira 2011/12. Isti dan kad je osvojio tu titulu **Claudio Ranieri** je otpušten s mjesta trenera Intera, a Stramaccioni postavljen kao privremeno rješenje do kraja sezone.

Stramaccioni je vodio Inter do 24. maja 2013. godine kada mu je uručen otkaz.

### Udinese 
4. juna 2014. je imenovan za menadžera i glavnog trenera **Udinesea**. Za pomoćnika je odabrao Dejana Stankovića.

## Privatni život 
Stramaccioni je 2010. diplomirao na Pravnom fakultetu.

## Priznanja 
### Trener 
#### Inter Primavera 
NextGen series: 2011-12
#### Romulea 
Scudetto young amateurs: 1
#### Roma 
Scudetto Giovanissimi: 1
Scudetto Allievi: 1

## Reference 
## Vanjski linkovi 
* Profil na transfermarkt.co.uk

Kategorija:Rođeni 1976.
Kategorija:Italijanski nogometni treneri
Kategorija:Živi ljudi
Kategorija:FC Inter Milano
Kategorija:Biografije, Rim
31. vijek p. n. e.

31. vijek pre nove ere bio je vijek koji je trajao od 3100. godine prije nove ere do 3001. godine prije nove ere.

## Događaji 
*oko 3100. p. n. e. – Narmer, budući faraon, je rođen.
*oko 3100. p. n. e. – Prvi stadij u izgradnji Stonehengea.
*oko 3100. p. n. e. – Skara Brae prvi put naseljen.
*oko 3050. p. n. e. – Narmer, faraon, je rođen (druga lista).
*3000. p. n. e. – Narmer ujedinjuje Gornji i Donji Egipat, a nova prijestolnica je sagrađena u Memfisu.
*3000. p. n. e. – Faraon Narmer umire.

## Važne ličnosti 
*Wazner, kralj Serket pre-dinastički faraoni Egipta
*Narmer, osnivač Prve egipatske dinastije
*Hor-Aha, Narmerov nasljednik

## Pronalasci, otkrića i pojave 
*kineski ideogrami
*Sistemi za odvodnjavanje i kanalizaciju u Indiji 
*brane, kanali, kamene skulpture sagrađene uz pomoć zakošene ravni i poluga u Sumeru
*Piramide u Drevnom Egiptu
*Bakar se koristi za izradu oruđa i oružja.

## Reference 
## Vanjski linkovi
Babina Luka (Kalesija)

**Babina Luka** je naselje u sastavu općine Kalesija, Federacija Bosne i Hercegovine, BiH. Kroz Babinu Luku protiče manja rijeka Gribaja koja se ulijeva u rijeku Spreču. Babina Luka se nalazi u kotlini rijeke Gribaje na ušću rijeke Hrašljanke na sjevernom dijelu općine Kalesije uz granicu sa općinom Tuzlom, na sjeveru se graniči sa općinom Tuzla tačnije naseljem Đokići, na zapadu i jugu se graniči sa Kikačima, a na istoku se graniči sa zaseokom Lešovina koje pripada MZ Hrasno donje.

## Historija 
Ime Babina Luka potiče od Babinog mezara koji se nalazi na brdu iznad Babine Luke, To je jedan od prvih islamskih nadgrobnih spomenika u Bosni i Hercegovini. U okolini tog mezara nalazi se još dosta stećaka iz vremena srednjovijekovne Bosne i mezarova iz Osmanskog perioda. Babin mezar je slijedećih dimenzija 30 x 35 x 50 cm, nišan je završavao oblikom piramide, na nišanu se nalazi velika šaka (šaka Babe), nišan se nalazi uz put koji je nekada povezivao dva grada Zvornik i Tuzlu, a zvao se Pašin Put. Uz Babinu Luku se spominje se ime i Haračije, u turskom periodu na području Babine Luke nekada je bio harač ili mjesto gdje se dovozila roba koja je išla vladi iz tog doba. Babina Luka je u Osmanskom periodu pripadala nahiji Gornja Tuzla.

## Reference 
Kategorija:Naseljena mjesta u Kalesiji
Apsida

[mini|257x257px|Unutrašnjost apside Bazilike sv. Apolinarija u Classi, [Ravenna, 6. vijek]]
mini|203x203px|Trobrodna romanička bazilika
mini|221x221px|Tlocrt trobrodne bazilike sa centralnom apsidom i dvije apsidalne kapele|lijevo
**Apsida** (grč ἁψίς - *hapsis*, lat. *absis* »luk, svod« ) je arhitektonski element u crkvenoj arhitekturi. To je prigradnja, najčešće ovalnog ili polukružnog tlocrta, sa svodom u obliku polukupole (kalote), nalazi se u istočnom dijelu crkve. Pojavljuje se u različitom broju (tri, pet ili više). U tom slučaju glavna apsida je gotovo uvijek veća od ostalih.

## Reference 
## Vanjski linkovi 
* https://www.sciencedirect.com/science/article/pii/S1296207425000937

Kategorija:Arhitektura
Kategorija:Crkvena arhitektura
NGC 185

**NGC 185** (također poznat kao **IRAS 00362+4803**, **MCG 8-2-10**, **PGC 2329** i **UGC 396**) je eliptična galaksija i nalazi se u sazviježđu Kasiopeja. Prvo otkriće je napravio John Frederick William Herschel 30. novembra 1787. godine.

## Literatura 
*  
*  
*  
  
## Vanjski linkovi 
### NGC 185 
*  NGC 185 na Aladin pregledaču
### NGC katalog 
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt
*  NGC2000 na NASA sajtu 
*  NGC na *The Night Sky Atlas* sajtu

Kategorija:Eliptične galaksije
Kategorija:IRAS objekti
Kategorija:Kasiopeja (sazviježđe)
Kategorija:MCG objekti
Kategorija:NGC objekti
Kategorija:PGC objekti
Kategorija:UGC objekti
Kategorija:Astronomski objekti otkriveni 1787.
Srpske Toplice

**Srpske Toplice** (prije **Gornji Šeher**) jest mjesna zajednica na području Banje Luke. Smještena je na obalama Vrbasa u južnom dijelu (uže) teritorije grada. Ovdje se nalazi osam izvora termalne vode s temperaturom do 32&nbsp;°C.

## Historija 
mini|Pogled na MZ
Uz termalne izvore još u rimsko doba nastalo je banjsko naselje. Ono se nalazilo na desnoj obali Vrbasa, dok je pored njega lijevom obalom prolazio put koji je povezivao Split () sa Gradiškom (), odnosno rimske provincije Dalmaciju i Panoniju.

Osmanlije su Banju Luku pokorili 1521. Najstarije tursko naselje nalazilo se upravo ovdje. Ferhat-paša Sokolović je oko 1580. izgradio čaršiju nekoliko kilometara nizvodno, na lijevoj obali Vrbasa (okolina današnje Kastela) i u nju 1583. prenio sjedište Bosanskog pašaluka. Otada je Banja Luka imala dva šehera (grada), gornji i donji.

## Geografija 
Nalazi se južno od Banje Luke na otprilike 4 kilometra od centra grada.

## Obrazovanje 
220px|mini|OŠ "Branislav Nušić"
U naselju se nalazi Osnovna škola "Branislav Nušić".

## Stanovništvo 
Po popisu stanovništva iz 1991. mjesna zajednica Gornji Šeher imala je 4.920 stanovnika sljedećeg nacionalnog sastava:
* Bošnjaci – 3.115 
* Srbi – 1.235 
* Hrvati – 56 
* Jugoslaveni – 361
* Ostali, neopredijeljeni i nepoznato – 153.

## Literatura 
*Banjaluka Vrijeme nestajanja*, Osmančević, Amir, 1995, Zagreb

## Vanjski linkovi 
* Zvanični sajt grada Banje Luke
Alboransko more

**Alboransko more** je najzapadniji dio Sredozemnog mora i nalazi se između Španije na sjeveru i Maroka odnosno Alžira na jugu. Gibraltarski moreuz, koji se nalazi na zapadnom kraju Alboranskog mora, spaja Sredozemno more sa Atlantskim okeanom.

Prosječna mu dubina iznosi 445 m, dok najveća dubina iznosi 1.500 m.

Površinske struje Alboranskog mora teku na istok, donoseći vodu Atlantika u Sredozemno more, dok dubinska strujanja teku na zapad, noseći slaniju vodu Sredozemnog mora u Atlantik. Česta posljedica ovakvog strujanja vode je kružni tok vode u Alboranskom moru. Kao prijelazna zona između dva mora sadrži mješavinu vrsta specifičnih i za Sredozemlje, i za Atlantik. Alboransko more je stanište najveće populacije dobrih delfina u zapadnom Sredozemnom moru, a ujedno je dom poslijednje populacije obalnog delfina u Sredozemlju, te predstavlja najznačajniji prostor u Evropi na kojem se glavate želve hrane.
mini
Alboransko more sadrži nekoliko malih ostrva, uključujući Isla de Alborán. Većina njih, uključujući one bliže marokanskoj obali nadzire Španija. 
## Reference 
## Vanjski linkovi 
Kategorija:Alžir
Kategorija:Geografija Maroka
Kategorija:Geografija Španije
Kategorija:Mora
Kategorija:Sredozemno more
Perzej (sazviježđe)

**Perzej** (lat. *Perseus*) je sazviježđe na sjevernom nebu a naziv je dobio po grčkom mitološkom junaku Perzeju. Jedno je od 88 modernih i 48 originalnih Ptolemejevih sazviježđa. Ovo sazviježđe sadrži poznatu promjenjivu zvijezdu Algol i centar je radijacije jednogodišnjih perzejevih meteorskih pljuskova.

## Zvijezde
Algenib (α Per), je naddiv spektralne klase F prividnog sjaja od 1,79 mag, vidljiv je pomoću dvogleda. Zajedno s &alpha; UMa nalazi se na 32 mjestu po sjajnosti na nebu. Zvijezda prototip Algol (β Per), koja se ubraja u pomračene promjenljive zvijezde, sastoji se od dvije zvijezde s orbitalnim periodom od 2 dana i 21 sat.
&epsilon; Per, dvostruka zvijezda, sastoji se od zvijezda glavnog niza spektralne klase A2 i B0.5. Sjajnija zvijezda ima prividan sjaj od 2,89 mag. Drugi par zvijezda &zeta; Per sastoji naddiva klase B1 s prividnim sjajem od 2,85 i sekundarne zvijezde od 9 mag. &eta; Per također dvostruka sastoji se od crvene i plave zvijezde prividnog sjaja 4 odnosno 9 mag. Polupravilna promjenljiva rho Per ima sjaj koji se kreće od 3-4 mag u periodu od 1 mjeseca.

## Objekti dubokog neba
M 34 je vidljiv golim okom, veoma je velik i sjajan. Otvorena zvjezdana jata NGC 869 i NGC 884, poznati i pod nazivom h Per i &chi; Per, međusobno su udaljeni 0,5°. Mogu se razlučiti pomoću optike, golim okom izgledaju samo kao tamna maglina na nebu. Njihova udaljenost od Sunca se procjenjuje na oko 7000 sg.
NGC 1528 je vidljiv samo pomoću teleskopa. Planetarna maglina M 76, naziva se i "Mali teg", iako slabog sjaja poznata je zbog nepravilnog oblika.

## Meteorski pljuskovi
Perzejidi su posebno zbog svog intenzivnog sjaja veoma poznati meteorski pljuskovi. Aktivnosti traje od 23. jula do 22 augusta, maksimalna aktivnost je 12. i 13. augusta. Pojedini meteori eksplodiraju direktno u atmosferi. Zeta Perzejidi su otkriveni 1947. njihova aktivnost traje od 20. maja do 5. jula  a maksimum je 13. juna.

## Reference
## Vanjski linkovi
*Stargazing live 2012 sa BBC 
*Constellations  sa Univerzitet u Wisconsin-Madisonu 

Kategorija:Sazviježđa
Kategorija:Astronomski objekti
Kasiopeja (sazviježđe)

**Kasiopeja** (lat. *Cassiopeia*) je sazviježđe sjeverne zemljine polutopte, nazvano po Kasiopeji, liku iz grčke mitologije. Jedna je od 48 sazviježđa poznatih još u 2. vijeku zahvaljujući grčkom astronomu Ptolemeju. Najsjajnija zvijezda je &alpha; Cas (ar. *sadr*, bs: "prsa") s 2.23 mag.

Kasiopeja se nalazi na sjevernom nebu. Ovo sazviježđe je lahko prepoznatljivo na noćnom nebu zbog osebujnog 'W' oblika koji formiraju 5 svijetlih zvijezda. Kasiopeja graniči s Andromedom na južnoj strani, Perzejom i Guštericomna na jugoistoku, te Kefejom na sjeveru. Ona je suprotna Velikom Medvjedu, a može se vidjeti najjasnije početkom novembra.

Kroz ovo sazviježđe prolazi i Mliječni put pa je iz tog razloga puna vrlo zanimljivih i neobičnih objekata. Poznat je između ostalog asterizam "W" koju ,posmatrajući ih s lijeva na desno, čine: &epsilon; Cas, &delta; Cas, &gamma; Cas, &beta; Cas, &alpha; Cas.

## Važniji objekti 
### Zvijezde  
* Divovi: &alpha; Cas, &beta; Cas,   &zeta; Cas, V509 Cas
* Be zvijezde: &gamma; Cas, &epsilon; Cas
* Hiperdivovi: &rho; Cas
* Dvostruke: &delta; Cas 
* Višestruke:  &eta; Cas

### Objekti dubokog neba  
* Otvorena zvjezdana jata: NGC 581, NGC 7654, NGC 7789
* Ostatak supernove: Cassiopeia A
* Maglina: NGC 281
* Patuljaste galaksije: NGC 147, NGC 185

## Mitologija 
U grčkoj mitologiji se smatralo da predstavlja kraljicu Kasiopeju, suprugu kralja Kefeja, koja se hvalila o svojoj kćeri Andromedi. Njeno hvalisanje je razgnjevilo bogove, te je Posejdon pustio čudovište iz morske tamnice kojem je Andromeda trebala biti žrtvovana. Junak Perzej je uspio spasiti Andromedu.

## Također pogledajte 
* IC 10

## Reference 
Kategorija:Kasiopeja (sazviježđe)
Déjà vu

**Déjà vu** (u doslovnom prevodu s francuskog: "već viđeno"), *déjà vu doživljaj* ili *déjà vu pojava*, označava psihološku pojavu koja se izražava u smislu da se nova situacija već dogodila, da je negdje viđena. Termin je stvorio francuski filozof, parapsiholog i promotor esperanta, Emile Boirac.

## Uzroci 
Javlja se kod zdravih ljudi ponekad spontano ili u stanju iscrpljenosti ili kod otrovanih (naročito neurotoksinima kao i alkoholom ili halucinogenim drogama). Može biti posljedica neuroze, psihoze ili organskog poremećaja mozga, posebno temporalnog režnja.

Doživljaj je izuzetno teško provocirati, te i istraživati u laboratorijskim uslovima. Trenutna istraživanja prvenstveno se fokusiraju na studije anomalija pamćenja, s obzirom da je fenomen "već viđenog" vrlo izvjesno rezultat preklapanja neuroloških sistema za kratkotrajno i za dugotrajno pamćenje. S druge strane, moguće je da isti provociraju i pojedini lijekovi, ali o istom još uvijek ne postoji dovoljan broj istraživanja.

## Teorije 
Dugo vremena ovaj jeziv osjet se pripisivao mnogim uzrocima, od paranormalnih smetnji do neuroloških poremećaja. Međutim, posljednjih godina, kako se sve više naučnika počelo baviti tim fenomenom, proširile su se brojne teorije koje sugeriraju da se ne radi samo o zastoju u memorijskom sistemu ljudskog mozga. Izvještaj psihologice s Državnog univerziteta Colorado, Anne M. Cleary, objavljen u časopisu Društva psihološke nauke *Current Directions in Psychological Science*, opisuje otkrića o *déjà vu*, uključujući brojne sličnosti između déjà vua i shvatanja ljudskog pamćenja prepoznavanjem.

Pamćenje prepoznavanjem je tip pamćenja koji omogućava da čovjek shvati kako je ono što trenutno doživljava već ranije doživio, kao naprimjer kad prepozna prijatelja na ulici ili čuje poznatu pjesmu. Mozak fluktuira između dva različita tipa pamćenja prepoznavanjem: prisjećanja i upoznatosti. Prepoznavanje zasnovano na prisjećanju događa se kad se može tačno odrediti slučaj kad se trenutna situacija već dogodila u prošlosti. S druge strane, kod prepoznavanja zasnovanog na upoznatosti, događa se da se trenutna situacija čini poznata, ali se osoba ne sjeća se kad se tačno dogodila u prošlosti. Naprimjer, kada neko ugleda poznatog čovjeka u trgovini, ali se jednostavno ne može sjetiti odakle ga poznaje. Za *déjà vu* se vjeruje da je primjer prepoznavanja zasnovanog na upoznatosti: tokom *déjà vua* osoba je uvjerena da prepoznaje situaciju, ali nije sigurna zašto.

## Također pogledajte 
* Psihologija

## Vanjski linkovi 
* http://medchrome.com/supernatural/deja-vu-scientifically-explained/
* http://www.anthonypeake.com/
* http://vimeo.com/27817528

Kategorija:Neurologija
Kategorija:Psihologija
Kategorija:Filozofija uma
Kategorija:Percepcija
Kategorija:Pamćenje
Alexander Rossi

**Alexander Rossi** (Auburn, California, 25. septembar 1991.) je američki vozač.

## Sažetak karijere
## Formula 1 karijera 
### Potpuni popis rezultata u F1 
(Legenda) (Utrke u **boldu** označuju najbolju startnu poziciju) (Utrke u *italicu* označuju najbrži krug utrke)

## Vanjski linkovi 
* Službeni sajt

Kategorija:Američki vozači Formule 1
Kategorija:Rođeni 1991.
Kategorija:Biografije, Auburn (Kalifornija)
Kategorija:Živi ljudi
Seal

**Seal Henry Olusegun Olumida Adeola Samuel** (London, Engleska, 19. januar 1963.) poznatiji kao **Seal** britanski je pjevač i tekstopisac nigerijskog porijekla, nagrađen s dva Grammya. Njegovo ime Olusegun znači "*Bog je pobjednik*". Svoje poznate ožiljke na licu dobio je kao posljedicu autoimune bolesti.

## Biografija 
Seal je rođen u londonskoj četvri Paddington. Studirao je i diplomirao arhitekturu, te je prije muzičke karijere radio niz poslova na području Londona.

Kao muzičar je aktivan od 1989. godine, a do sada je snimio šest studijskih albuma.
Njegovi albumi bili su jako uspješni na ljestvicama SAD-a i Velike Britanije. Njegova muzika ima elemente rhythm&bluesa, funka, soula, housea i dancea.

Među hitovima su pjesme "Crazy", "Killer", "Amazing", "The Right Life" i mnoge druge. Supruga mu je poznata njemačka supermodel Heidi Klum, sa kojom ima dva sina i kćer, Henryja, Johana i Helene.

## Diskografija 
### Studijski albumi 
* 1991.: *Seal*
* 1994.: *Seal II*
* 1998.: *Human Being*
* 2003.: *Seal IV*
* 2007.: *System*
* 2008.: *Soul*
* 2010.: *Commitment*

### Ostali albumi 
* 1991.: *The Acoustic Session*
* 1991.: *Violet: Acoustic EP*
* 2004.: *Best 1991-2004*
* 2005.: *Live in Paris*
* 2006.: *One Night to Remember*
* 2008.: *Live in Hattiesburg*

### DVD-i 
* 2004.: *Videos - 1991 - 2004*
* 2005.: *Live in Paris*
* 2005.: *Live At the Point - 1992*
* 2006.: *One Night to Remember*
* 2008.: *Soundstage (Blu-ray only)*
## Vanjski linkovi 
* http://www.seal.com/
* http://musicbrainz.org/artist/f053ae01-dae6-4aae-9883-e8c279fdbef4.html
* http://www.imdb.com/name/nm0780499/
* http://seal.imeem.com/
* http://www.youtube.com/watch?v=4Fc67yQsPqQ

Kategorija:Rođeni 1963.
Kategorija:Biografije, London
Kategorija:Britanski pjevači
Kategorija:Britanski muzičari
Kategorija:Britanski kompozitori
Kategorija:Britanski tekstopisci
Okapi

**Okapi** (lat. *Okapia johnstoni*) jeste sisar koji živi samo u centralnoj Africi. Posljednji je živi kičmenjak većih dimenzija otkriven u posljednjih nekoliko desetaka godina. 

## Osobine 
Okapi živi u gustim šumama Zaira. Ima određene karakteristike žirafe, konja i zebre, te je veoma stidljiva životinja koja je u stanju osjetiti čovjekovu prisutnost na nekoliko kilometara udaljenosti. Veoma ga je teško uhvatiti. Okapi je približno težak oko 250 kg, visok oko 160 cm, ima velike uši i usne kao žirafa, a mužjak ima dva roščića. Prilagođen je životu u šumama i voli usamljenički život. Naročito je zanimljivo sporazumijevanje između okapija. Mužjaci i ženke "kašljucaju" dok mladunci "muču". Kao znak upozorenja na opasnost svi koriste dugačak zvižduk. Tjelesnu higijenu održava pomoću dugog jezika kojim može dohvatiti veliki dio tijela. Okapi je životinja sa razvijenim navikama i obično se kreću istim stazama.

## Prehrana 
Proučavajući područje u kojem živi ova životinja, naučnici su utvrdili da za prehranu koristi tridesetak vrsta biljki, a najviše voli pupoljke i mlado lišće.

## Razmnožavanje 
Okapi je samotnjačka životinja, osim u periodu parenja kada se stvaraju parovi koji se odmah poslije parenja razilaze. Na osnovu primjera iz zooloških vrtova u Frankfurtu, Rotterdamu i Chicagu gdje postoji nekoliko primjeraka okapija, ženka nosi mladunče 14 mjeseci, a doji ga šest mjeseci.

## Otkriće  
Ovu rijetku životinju, koja predstavlja primjerak od neprocjenjive vrijednosti za svaki zoološki vrt u svijetu, otkrio je britanski istraživač Henry Livingstone na osnovu priča koje je čuo od pigmeja. Priča o neobičnoj životinji zainteresirala je i tadašnjeg guvernera Ugande, Johnstona koji je 1900. godine organizirao ekspediciju sa zadatkom da je otkrije. Članovi ekspedicije nisu uspjeli uhvatiti "tajanstvenu životinju sličnu konju" ali su od pigmeja dobili prvi dokaz o njenom postojanju: dva komada kože koje su poslali Kraljevskom zoološkom društvu u Londonu. Godinu dana kasnije dobili su nekoliko cijelih koža i jednu lobanju. Ovo je zoolozima i paleontolozima omogućilo da svrstaju životinju pod imenom okapi (*Okapia johnstoni*). Mada po obliku tijela podsjeća na konja, okapi nije njegov srodnik nego pripada porodici žirafa. Okapi predstavlja svojevrsni živi fosil koji je vijekovima ostao izoliran u prašumama Zaira. Godinama su ekspedicije iz različitih zemalja pokušavale uhvatiti živog okapija. Amerikanci su uspjeli uhvatiti dva ali su obje životinje uginule čim su napustile afričko tlo. Prvi su Belgijanci 1918. godine uspjeli prenijeti u Evropu živog okapija. Životinja je smještena u zoološki vrt u Antwerpenu.

## Vanjski linkovi 
* http://www.giconline.org/index.asp?id=okapiproject.htm 

### Ostali projekti 
Kategorija:Parnoprstaši
Herbarij

mini|280px|Herbarijski arak, *Vitellaria paradoxa* zapadnoafrička biljka
**Herbarij** (lat. *herbarium*) je zbirka presovanog sušenog bilja. Biljke se lijepe na listove papira (herbarijske arke) i razvrstavaju po vrstama, rodovima i porodicama. Uz svaku biljku se na herbarijskom arku nalaze naziv herbarijske zbirke, latinsko ime biljke, nalazište, tj. mjesto gdje je biljka ubrana, zatim stanište, tj. ekološke značajke nalazišta, datum sakupljanja, ime sakupljača i ime onoga ko je biljku odredio (determinirao), a mogu biti navedeni i drugi važniji podaci.

## Historija 
Početkom 16. vijeka Luca Ghini, profesor botanike sa Univerziteta u Bologni, počeo je sušiti biljke pod pritiskom i sakupljati ih u zbirku - herbarij. Vrlo brzo tu su tehniku prihvatili botaničari širom Evrope i svijeta, pa je do danas nezamjenjiva u čuvanju i proučavanju biljnog materijala. Ako se herbarij pravilno čuva i održava, može trajati neograničeno. Tako su najstarije zbirke starije od 500 godina, a još su u itekako upotrebljivom obliku. Herbarijske zbirke vrlo su bitan komparativni materijal u mnogim taksonomskim i florističkim i geobotaničkim istraživanjima, pa se najčešće nalaze uz botaničke institucije i prirodoslovne muzeje. 

## Herbariji u institucijama 
Tri najstarija herbarija na svijetu nalaze se u Kasselu (Njemačka) iz 1569., Bologni (Italija) iz 1570. i Baselu, (Švicarska) iz 1588.
Neki od najvećih herbarija su Muséum National d'Histoire Naturelle u Parizu (Francuska) s 10&nbsp;500&nbsp;000 primjeraka, Komarov Botanical Institute u Sankt Peterburgu (Rusija) i Conservatoire et Jardan Botanique u Ženevi (Švicarska) sa više od 5&nbsp;000&nbsp;000 primjeraka.

Velike herbarijske zbirke se nalaze i u Beču i Budimpešti.
## Vanjski linkovi 
* http://sciweb.nybg.org/science2/IndexHerbariorum.asp 
* http://linnaeus.nrm.se/botany/fbo/welcome.html.en
* https://web.archive.org/web/20120313193004/http://www.lamarck.cnrs.fr/herbier.php?lang=en
* https://web.archive.org/web/20091013115839/http://coldb.mnhn.fr/Consultation?locale=en

Kategorija:Botanika
Oscar Montelius

mini|desno|Oscar Montelius
**Oscar Montelius** (9. septembar 1843 – 4. novembar 1921.) bio je švedski arheolog koji je rafinirao koncept serijacije, odnosno metodu relativnog hronološkog datiranja. Serijacija je postupak razvijanja hronologije kroz aranžiranje materijalnih ostataka kulturne tradicije u redu koji producira najkonzistentniju matricu njenih kulturnih osobina.

Početni poticaj mu je bilo nastojanje da pruži relativne datume za artefakte u muzejskim zbirkama koje često nisu imale rigorozne podatke, i to tako što je radio usporedbe sa drugim artefaktima unutar određenog geografskog područja. Monteliusova metoda je stvorila hronologije specifične za lokaciju, zasnovane na materijalnim ostacima. Kasnije, kada bi se kombinirali s pisanim historijskim referencama, predmeti bi mogli dobiti apsolutne datume. 

On je uzeo sistem tri doba (Kameno doba, Bronzano doba, Željezno doba), prvobitno zamišljen od Christiana Jürgensena Thomsena kako bi organizirao danske muzejske zbirke arheoloških materijala, te ih je podijelio na manje pod-periode. Tako je neolit u Skandinaviji podijelio na četiri perioda označena brojevima (I-IV) a Nordijsko bronzano doba na šest perioda (I-VI). Prvi je ustanovio kako brojni švedski petroglifi datiraju iz Nordijskog bronzanog doba, i to tako što je uspoređivao sjekire prikazane na petroglifima sa arheološkim nalazima. Također je podržavao Thomsenovu tipologiju brakteata iz perioda Velike seobe naroda.

Koristeći kalendarske datume iz nedavno dešifriranih hijeroglifa Drevnog Egipta, Montelius je koristio složeni sistem ukrštenog datiranja kroz tipologije i pridružene nalaze kako bi ustanovio apsolutne datume za arheološke nalaze širom Evrope. 

Njegove difuzionističke teorije su s vremenom zamijenili složeniji pogledi na kulturnu interakciju, ali se njegov sistem pod-podjela još uvijek koristi. Montelius je godine 1917. postao član Švedske akademije.

## Vanjski linkovi 
* Oscar Montelius

Kategorija:Švedski arheolozi
Kategorija:Članovi Švedske akademije
Kategorija:Rođeni 1843.
Kategorija:Umrli 1921.
Linijska ostrva

**Linijska** ili **Ekvatorska ostrva** su grupa od jedanaest atola i niskih koralnih ostrva u centralnom Pacifiku južno od Havajskih ostrva, a od kojih osam pripadaju Kiribatima, dok su tri teritorija SAD koja pripadaju Manjim vanjskim ostrvima SAD. Linijska ostrva koja pripadaju Republici Kiribati su u vremenskoj zoni sa najranijim vremenom u svijetu: UTC+14. Vrijeme dana je isto kao i na Havajima, ali jedan dan ranije; odnosno 26 sati ispred nekih drugih ostrva u Okeaniji.

Ova grupa se dijeli u tri podgrupe: Sjeverna, Centralna i Južna Linijska ostrva. Centralna Linijska ostrva se nekad grupišu zajedno sa Južnim Linijskim ostrvima. Dolje navedena tabela navodi ostrva od sjevera prema jugu.

** Područja laguna označena zvjezdicom se nalaze unutar ostrvskih područja u prethodnoj koloni jer su, za razliku od tipičnog atola, unutrašnje vode potpuno odvojene od mora.*

frame|

Samo tri ostrva su nastanjena, s ukupno 8.809 stanovnika (popis iz 2005. godine), od čega se 5.115 nalaze na Kiritimatiju, 2.539 na Tabuaeranu i 1.155 na Teraini. Godine 1900. na ovim je ostrvima bilo ukupno 300 stanovnika.

Kiritimati je najveći atol na svijetu po kopnenoj površini. Njega je anektirala Britanija 1888. godine kako bi mogla postaviti Pacifički telegrafski kabl s Tabuaeran (tada ostrvom Fanning) kao relejnom stanicom. Kabal je funkcionisao između 1902. i 1963, osim u kratkom periodu 1914. godine.

Kopra i akvarijske ribice su glavni izvozni proizvodi.

## Vanjski linkovi 
* http://www.teraina.com/ 
* http://atollinstitute.org/washington%20field%20station.htm 

*
Kategorija:Arhipelazi
Kategorija:Kiribati
Budućnost

U linearnom konceptu vremena, **budućnost** je dio vremenske linije koji tek treba da se dogodi, odnosno mjesto u prostor-vremenu gdje se nalaze svi događaji koji se još nisu desili. U ovom smislu, budućnost je suprotna prošlosti (nizu događaja koji su se već dogodili) i sadašnjosti (pojave koje se dešavaju sada).

Budućnost je uvijek zauzimala posebno mjesto u filozofiji i, uopće, ljudskom umu. Ovo je iz razloga većim dijelom zato što ljudska bića često žele prognozu događaja koji će se desiti. Možda je moguće tvrditi da evolucija čovječijeg mozga velikim dijelom predstavlja evoluciju u spoznajnim sposobnostima koje su potrebne da se predvidi budućnost, tj. apstraktna mašta, logika i indukcija. Mašta nam dozvoljava da "vidimo" (odnosno predvidimo) mogući model date situacije bez *posmatranja* iste, ublažujući time rizike. Logičko rezonovanje dozvoljava da se predvide neizbježne posljedice akcija i situacija, pa samim tim daje korisne podatke o budućim događajima. Indukcija dozvoljava povezivanje uzroka sa posljedicama, osnovni preduslov za svaku prognozu budućeg vremena.

Usprkos ovim spoznajnim alatima za razumijevanje budućnosti, stohastička priroda mnogih prirodnih i društvenih procesa je učinila predviđanje budućnosti dugo traženim ciljem mnogih ljudi i kultura kroz istoriju. Ljudi koji tvrde da vide budućnost, kao što su proroci, uživali su veliko priznanje pa čak i društveni značaj u mnogim prošlim i sadašnjim zajednicama. Cijele pseudonauke, kao što su astrologija i hijeromantija, pravljene su sa ciljem predviđanja budućnosti. Dobar dio fizičke nauke se također može protumačiti kao pokušaj da se naprave kvantitativna i objektivna predviđanja vezana za događaje.

Budućnost također čini bitnu temu za religiju. Religije često nude proricanja o životu poslije smrti, kao i o kraju svijeta. Sukob u hrišćanskoj religiji između Božijeg saznanja o budućnosti i slobode čovječanstva vodi, na primer, do doktrine o predestinaciji.

## Također pogledajte 
* Buduće vrijeme
* Kraj civilizacije
* Ekstrapolacija
* Neuspješna predviđanja
* Gatanje
* Futurizam
* Futurologija
* Nada
* Predviđanje
* Naučna fantastika
* Vremenska prognoza

## Vanjski linkovi 
* Projekat Utopian.de - mreža budućnosti
* Institut za budućnost
* The Future - iz radio emisije *The Sound of Young America*
*News of Future - Future News for Year 2020 and Beyond.
Danaja

[mini|220px|Danaju oplođuje [Zeus kao zlatna kiša, beotijski ćup, 5. vijek p. n. e.]]

**Danaja** (grč. ''''*, *Danáê*) u grčkoj mitologiji kći je Akrizija, kralja Arga, i Euridike (nevezane uz Orfejevu Euridiku), Perzejova majka. Katkad je se smatra osnivateljicom grada Ardeje u Laciju.

## Etimologija 
Danajino grčko ime znači "osušena".

## Mitologija 
[mini|lijevo|[John William Waterhouse: Danaja, ulje na platnu, 1892., izvornik ukraden]]

Akrizije je bio razočaran zbog neimanja muških nasljednika, stoga je pitao proročicu hoće li se to promijeniti. Ona mu je rekla da ide na Zemljin kraj gdje će ga ubiti dijete njegove kćeri. Danaja nije imala djece te ju je, da bi tako i ostala, zatvorio u brončani toranj ili pećinu, ovisno o izvorima. Ali, Zeus joj je došao u obličju zlatne kiše te je oplodio, a potom je ona rodila Perzeja.

Akrizije nije htio izazvati bijes bogova te nije ubio Perzeja, ali je bacio Danaju i njega u more u drvenoj kutiji. Posejdon je smirio more na Zeusov zahtjev, te su majka i sin preživjeli, a more ih je izbacilo na ostrvo Serifos. Tamo ih je primio Dikt, brat kralja Polidekta, koji je odgojio Perzeja.

Kada je Perzej ubio Meduzu i spasio Andromedu, ostvarilo se proročanstvo jer je na atletskim igrama zabunom diskom ili kopljem ubio oca, a prema drugoj verziji, bio je gnjevan na njega zbog toga što je pokušao ubiti Danaju i njega, te mu je pokazao Meduzinu glavu koja ga je skamenila.

## Literatura 
* Apolodor: *Biblioteka* (II./4, 1. -4. )
* Ovidije: *Metamorfoze'' (IV./611.; VI./113.; XI./117.)

## Reference 
## Vanjski linkovi 
* Danaja u klasičnoj literaturi i umjetnosti (engleski)
* Danaja u grčkoj mitologiji (engleski)

Kategorija:Mitološki Grci